
Jautājumi par atklātā konkursa
 “Komandējumu un darba braucienu organizēšanas un nodrošināšanas pakalpojumi”
Id. Nr. CAIP 2024/23 nolikumu.

1. Jautājums:
Iepirkuma nolikuma (1.1. pielikums) simulācijas uzdevumu izpilde ir noteikta sekojošos laikos:

1. Uzdevums jāizpilda 2024.gada 08. novembrī plkst.17:00.
2. Uzdevums jāizpilda 2024.gada 08. novembrī plkst.16:00.

Lūgums precizēt, kāds ir maksimālais termiņš kādā var tikt veikta katra uzdevuma izpilde no šī norādītā laika.

Atbilde:
Nolikumā tiks veikti grozījumi. 
Uzdevumu izpildes laiks (katram uzdevumam) tiks noteikts 08.11.2024. līdz 23:59.

2. Jautājums:
Nolikuma 4.5.2. punkts nosaka, ka risinājumos piedāvātos pakalpojumus pretendents no pakalpojumu sniedzēja (piemēram, pārvadātājs, viesnīca u.c.) nedrīkst iegādāties, izmantojot virtuālo naudu, bonusu punktus u.tml. Savukārt simulācijas uzdevumu (1.1. pielikums)  12.punkts 1.uzdevumam un 13.punkts 2.uzdevumam nosaka, ka Pretendenta piedāvātās ceļojuma izmaksas nedrīkst pārsniegt tiešo pakalpojumu sniedzēju noteiktās cenas (iekļaujot iespējamās atlaides un Pretendentam pieejamos atvieglojumus).  Vēlamies norādīt, ka iepirkuma izvērtēšanā nebūtu pieļaujama nekādu atlaižu un Pretendentu atvieglojumu iekļaušana, kas var samazināt tiešo pakalpojumu sniedzēju noteikto cenu. 
Šajā gadījumā visiem pretendentiem būtu jābūt vienādiem nosacījumiem. Lūgums izņemt nosacījumu par atlaidēm no simulācijas uzdevumiem.

Atbilde:
Nolikumā tiks veikti grozījumi. 
Pretendents piedāvātajos risinājumos nevar iekļaut pakalpojumus, kuri ir iegādāti par virtuālo naudu vai bonusa punktiem, bet var ieļaut savas korporatīvās atlaides, kuras arī pēc līguma noslēgšanas būs pieejamas Pasūtītājam.

3. Jautājums:
Simulācijas uzdevumu (1.1. pielikums) papildus nosacījumu 1.punkts nosaka, ka darbinieki komandējumā dodas ar lidmašīnu (pievienot aviobiļetes rezervāciju no rezervācijas sistēmas un paraksttiesīgās vai pilnvarotās personas parakstītu apliecinājumu cenu atbilstībai pieejamībai un noteikumiem). Sakiet lūdzu, ja apstiprinājumu var izsniegt aviobiļešu rezervācijas sistēmas uzturētājs kā trešā puse, vai šāds apstiprinājums arī var tikt iesniegts. Gadījumos, kad tiešais piegādātājs neizsniedz šādus apstiprinājumus, var tikt pievienoti paraksttiesīgās personas parakstīti apliecinājumi, ar iekļautiem ekrānšāviņiem un izdrukām no sistēmas, lai iepirkuma komisija varētu pārliecināties par iesniegto cenu atbilstību un šaubu gadījumā aicinātu ieraksties ar datoru un rezervācijas uzrādīt.

Atbilde:
Jā, šāds apstiprinājums var tikt izsniegts un klāt jāpievieno pretendenta paraksttiesīgās vai pilnvarotās personas parakstītu apliecinājumu.

